I løpet av den korte sommeren er det bare det øverste laget (cirka 1 meter) av permafrosten som tiner, og vannet kan derfor ikke trenge ned i bakken, men sprer seg i stedet ut over hele den brede, flatbunnete og vegetasjonsfattige dalbunnen. Dette fører igjen til at jordsmonnet blir mettet av vann, går i oppløsning og løsmassene vaskes ut i elvene. Vannet blir grumsete og ugjennomsiktig, og elvene brer seg utover i sterkt forgrenete elveløp som stadig endrer seg.